**Marco Mengoni** (fødd  i Ronciglione) er ein italiensk songar og låtskrivar. Han fekk sitt musikalske gjennombrot i 2009 då han vann den tredje sesongen av italienske *X Factor*. Sidan har han seld over nærmare 3 millionar plater i Italia og toppa den italienske hitlista sju gongar.

I 2009 gav Mengoni ut debutsingelen «Dove si vola», etterfølgd av debut-EP-en med same navn. Låten gjekk til tops på den italienske hitlista for digitale nedlastingar. I februar 2010 deltok han i Sanremo-festivalen og blei nummer tre. Det fyrste studioalbumet til Mengoni, *Solo 2.0*, kom september same år og selde til gull.

I 2013 vann Mengoni Sanremo-festivalen med «L'essenziale». Med sigeren fekk han representere Italia i Eurovision Song Contest 2013 med same låt. «L'essenziale» blei også hovudsingelen på albumet *Prontoacorrere*, som gav han si fjerde topplassering på den italienske albumlista. Sidan har han gjeve ut ytterlegare fem studioalbum og ei rekkje EP-ar og singlar. 

Mengoni har vunne fleire prisar og utmerkingar, blant anna to TRL-prisar, ni Wind Music Award, ni MTV Italian Music Awards og ein Kid's Choice Awards. I 2010 og 2015 vann han MTV Europe Music Award for beste europeiske artist – den fyrste italienske artisten til å vinne denne. I 2013 vann han også MTV European Music Award for beste søreuropeiske nummer. I 2023 vann han Sanremo-festivalen for andre gong, med låten «Due vite», og representerte Italia i Eurovision Song Contest 2023 med same låt.

Bakgrunn
--------

Marco Mengoni på scena under Eurovision Song Contest 2013 i Malmö.
Marco Mengoni på scena under Eurovision Song Contest 2023 i Liverpool.
Mengoni blei kjend i Italia i 2009, då han vann den tredje sesongen av italienske *X Factor*. Debut-EP-en hans, *Dove si vola* og singelen med same tittel nådde toppen av den italienske singellista i 2009.

I februar 2010 deltok Mengoni i den tradisjonsrike italienske songtevlinga Sanremo-festivalen med songen «Credimi ancora», der han enda på tredjeplass av femten deltakarar. Songen var med på hans andre EP, *Re matto*, som gjekk rett til nummer 1 på den italienske singellista. EP-en blei promotert gjennom en omfattande turné i Italia som igjen resulterte i livealbumet *Re matto live* (2010).

Det fyrste studioalbumet til Mengoni, *Solo 2.0*, blei gjeve ut i september 2010 og blei sertifisert til gull av Federazione Industria Musicale Italiana.

I 2013 deltok Mengoni på nytt i Sanremo-festivalen, og han vann tevlinga med songen «L'essenziale». Som følgje av sigeren blei han vald av kringkastaren Rai til å representere Italia i Eurovision Song Contest 2013 i Malmö. Der framførte han «L'essenziale» som nådde ein sjuandeplass i finalen. Songen blei også hovudsingelen på albumet *#prontoacorrere* (2013). Albumet blei det fjerde som Mengoni toppa den italienske albumlista med.

I 2015 gav Mengoni ut albuma *Parole in circolo* og *Le cose che non ho*, som begge var del av det same artistprosjektet, det same var også livealbumet *Marco Mengoni Live*.

I løpet av sin karriere har Mengoni mottatt ei rekkje prisar og utmerkingar, blant anna to italienske TRL-priser, ni Wind Music Awards og ni MTV Italian Music Awards. I 2010 og 2015 vann han dessutan MTV Europe Music Awards for beste europeiske nummer, den fyrste italieneren som vann denne prisen. I 2013 vann han også MTV European Music Award for beste søreuropeiske nummer.

Mengoni vann Sanremo-festivalen på nytt i 2023 med låten «Due vite» og representerte Italia i Eurovision Song Contest 2023 i Liverpool. Der enda han på fjerdeplass.

Diskografi
----------

### Studioalbum

* 2011: *Solo 2.0*
* 2013: *#prontoacorrere*
* 2015: *Parole in circolo*
* 2015: *Liberando palabras*
* 2015: *Le cose che non ho*
* 2018: *Atlantico / Atlántico*
* 2021: *Materia (Terra)*
* 2022: *Materia (Pelle)*

Referansar
----------

1. ↑  Andrea Laffranchi (2. desember 2009). «X Factor, vince Marco e va a Sanremo». *Corriere della Sera* (på italiensk). Henta 18. februar 2011.
2. ↑  «Sanremo 2010, vince Valerio Scanu». *TGCOM* (på italiensk). 21. februar 2010. Arkivert frå originalen `|archive-url=` requires `|archive-date=` (hjelp). Henta 18. februar 2011.  «Arkivert kopi». Arkivert frå originalen 16. august 2011. Henta 10. februar 2019.
3. 1 2  «MarcoMengoni | Biography & History». *AllMusic* (på engelsk). Henta 10. februar 2019.
4. ↑  «MarcoMengoni». *eurovision.tv* (på engelsk). Henta 18. mai 2023.

* *Denne artikkelen bygger på «Marco Mengoni» frå Wikipedia på bokmål, den 9. desember 2023.*